钦定古今图书集成/明伦汇编/闺媛典/第206卷 > 金侣仙妻宣氏
## 钦定古今图书集成/明伦汇编/闺媛典/第206卷 > 金侣仙妻宣氏

按《会稽县志》：宣氏，金侣仙妻。侣仙游京师，贸迁致饶，
迎氏北居。无何，仙病瘵死，无子，氏盛年，拥厚资，窥者
甚众，争谋夺其志。氏号恸指天，以死自矢。以伯氏子
坛为嗣，收仙所散母子守之。坛娶于皮有孙，氏曰：“可
以归矣。”遂还。舟抵京口，覆溺，仅以柩免，尽亡其所携
赀。其父兄怜之，稍给墓田，然不能给旦夕，坛复往，北
氏与妇力作蔬食诵经，以终其身。卒年六十七。陶奭
龄为之传。